  Майя Бывальцева 4-тӥ шуркынмонэ Удмуртилэн кунлыкезлы 100 ар тырмон нуналэ но Калыкъёслэн огазеяськон нуналазы Ижкарын удмурт калыклэн кунлыкезлы инъет кылдытӥсьёслэн – Трокай Борисовлэн, Иосиф Наговицынлэн, Кузебай Гердлэн – синпелетъёссы доры сяськаос понӥзы. Ужрадъёсы улосвыл кивалтэтлэн, Ижкар администрацилэн, мер огазеяськонъёслэн ыстэм муртъёссы, депутатъёс пыриськизы. Удмуртиысь кивалтэтлэн тӧроезлэн воштӥсез Анастасия Муталенко Трокай Борисовлэн синпелетэз доры сяськаос понӥз. Со пусйиз, ӵапак Борисов 20-тӥ аръёс шорын удмурт дышетӥсьёсты дасянъя курсъёс, собере семинариос кылдытӥз. Анастасия Муталенко элькун праздниклы кӧня ке ар дасяськиз шуыса тодэ вайытӥз. Кунлыклы 100 ар тырмон улсын книгаос поттӥзы, историен герӟаськем лекциосын сузьет дасязы, нылпиослы литература но кунлыклы кутскон сётӥсьёслэсь гожтэтъёссэс поттыны чакламын. Со сяна, котыр дырпуслы сӥзем маркаос, конвертъёс, коньдон потӥзы, «ДаУР» квест ортчытӥзы. Иосиф Наговицынлэн синпелетэз доры сяськос понтон ужрадэ улосвыл тӧролэн но кивалтэтлэн администрацизылэн кивалтӥсез Сергей Смирнов пыриськиз. Кылем даурысь 20-тӥ аръёсы секыт вакыт вал – ож, сютэк улон. Со дыре ик ваньбур поттонэ, дышетонэ коньдон висъяно, гуртэз азинтоно. Со быдӟым адямиос кунэз лэсьтӥсьёс сямен малпаськыны, 100 арлы азьпал, кужымзэс шедьтӥзы. Соослы луыса кӧня ке поколениослэн, миллионъёсын адямиослэн улонзы воштӥськиз. Али Удмуртия – азинскем промышленностез но гурт возёсэз чебер, кужмо элькун Сергей Смирнов, Удмуртиысь тӧролэн но кивалтэтлэн администрацизылэн кивалтӥсезКузебай Гердлы синпелет доры сяськаос понӥз Удмуртиысь Кун Кенешлэн тӧроезлэн воштӥсез Александр Прозоров. Вавож ёросын вордскем мурт удмурт калыклэн историяз «югдытӥсь» нимын пыраклы кылиз. Герд кылбуръёсын но поэмаосын даслэсь трос бичетъёс поттӥз. Ӟуч гожъясьёслэсь произведениоссэс, ӟуч калык выжыкылъёсты но кырӟанъёсты удмурт кылэ берыктӥз. Вань улытозяз со ӧтись-ӝуткась, валэктӥсь вал. Удмурт калыклэсь мылкыдзэ ӝутӥз Александр Прозоров, Удмуртиысь Кун Кенешлэн тӧроезлэн воштӥсезВатсалом, озьы ик Удмуртилэн кунлыкезлы инъет кылдытӥсьёслы синпелетъёс доры сяськаос понӥзы «Удмурт Кенеш» огазеяськонлэн азьветлӥсьёсыз.  Тегъёс: Мерлык Ижкар Удмуртия КузебайГерд буреваён Удмуртилэнкунлыкезлы100ар СергейСмирнов АнастасияМуталенко 100ар  